У Вікіпедыі ёсць артыкулы пра іншых асоб з прозвішчам Лісаковіч.

**Віталь Лісаковіч** (нар. 8 лютага 1998, Мінск) — беларускі футбаліст, нападнік расійскага клуба «Рубін» з Казані і нацыянальнай зборнай Беларусі.

Клубная кар’ера
---------------

Выхаванец уздзенскага футбола, у 2011 годзе трапіў у салігорскі «Шахцёр». У сезоне 2014 быў заяўлены за ўздзенскі клуб Другой лігі «Беліта-Вітэкс», аднак так і не згуляў за яго, вярнуўшыся ў дубль салігорскага «Шахцёра». Разглядаўся як асноўны ігрок дубля, але ў пачатку 2015 года атрымаў траўму ў матчы за юнацкую зборную, з-за якой прапусціў большую частку сезона.

Перад сезонам 2016 стаў трэніравацца разам з асноўнай камандай «Шахцёра». 15 сакавіка 2016 года дэбютаваў за клуб у афіцыйным матчы, выйшаўшы на замену ў матчы за Суперкубак Беларусі супраць БАТЭ (1:2). Пазней стаў трывала з’яўляцца ў асноўнай камандзе салігорцаў, нярэдка ў стартавым складзе. 29 красавіка 2016 года забіў свой першы гол у Вышэйшай лізе, ужо праз хвіліну пасля выхаду на замену паразіўшы браму наваполацкага «Нафтана». У маі 2016 года атрымаў чарговую траўму, вярнуўся ў строй у верасні.

Пачатак сезона 2017 прапусціў з-за траўмы, але ўжо ў маі замацаваўся ў стартавым складзе салігарчан. У верасні з-за траўм страціў месца ў аснове, стаў толькі зрэдку выхадзіць на замену. Усяго ў сезоне 2017 забіў 8 галоў (6 у чэмпіянаце Беларсі і 2 у Кубку).

У студзені 2018 года на правах арэнды стаў іграком заграбскага «Дынама». Выступаў за другую каманду «Дынама II» у другім дывізіёне, дзе правёў 11 матчаў і адзначыўся адным голам. У чэрвені 2018 года па заканчэнні тэрміну арэнды вярнуўся ў «Шахцёр». У салігорскай камандзе, аднак, страціў месца ў аснове, выступаў за дубль, толькі зрэдку выходзячы на замену ў асноўнай камандзе.

У студзені 2019 года трэніраваўся з дублем «Шахцёра» і не трапіў з камандай на турэцкі збор, а пазней быў аддадзены ў арэнду ў харвацкі клуб «Рудаш». Стаў адным з асноўных ігракоў харвацкай каманды, аднак не здолеў выратаваць яе ад вылету ў другі дывізіён. У ліпені 2019 года вярнуўся ў салігорскі клуб, аднак неўзабаве зноў адправіўся ў арэнду ў Харватыю, на гэты раз у клуб «Вараждзін». У лютым 2020 года арэнда датэрмінова была скасавана, і нападнік вярнуўся ў «Шахцёр», дзе ў першай палове 2020 года быў асноўным нападнікам.

У жніўні 2020 года перайшоў у маскоўскі «Лакаматыў». Трывала з’яўляўся ў аснове чыгуначнікаў, аднак не меў трывалага месца ў стартавым складзе, нярэдка выхадзіў на замену. У студзені 2022 года стаў іграком казанскага «Рубіна», падпісаўшы кантракт на 3,5 гады.

Міжнародная кар’ера
-------------------

Выступаў за юнацкую зборную ў кваліфікацыйным раўндзе чэмпіянату Еўропы ўвосень 2014 года.

26 сакавіка 2016 года дэбютаваў у моладзевай зборнай Беларусі ў таварыскім матчы супраць Польшчы.

10 кастрычніка 2019 года дэбютаваў у нацыянальнай зборнай Беларусі ў адборачным матчы чэмпіянату Еўропы супраць Эстоніі, выйшаўшы на замену ў канцы сустрэчы.

Дасягненні
----------

* Беларусь 02Сярэбраны прызёр Срэбраны прызёр чэмпіянату Беларусі (2): 2016, 2018
* Беларусь 03Бронзавы прызёр Бронзавы прызёр чэмпіянату Беларусі: 2017
* Расія 03Бронзавы прызёр Бронзавы прызёр чэмпіянату Расіі: 2020/21
* Расія Уладальнік Кубка Расіі: 2020/21

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2014 (1) | Д3 | Беліта-Вітэкс | Беларусь | 0 | 0 |
| 2014 (2) | дубль | Шахцёр | Беларусь | 7 | 2 |
| 2015 | дубль | Шахцёр | Беларусь | 5 | 2 |
| 2016 | Д1 | Шахцёр | Беларусь | 11 | 1 |
| 2017 | Д1 | Шахцёр | Беларусь | 16 | 6 |
| 2017/18 (2) | Д2 | Дынама II | Харватыя | 11 | 1 |
| 2018 (2) | Д1 | Шахцёр | Беларусь | 2 | 0 |
| 2018/19 (2) | Д1 | Рудаш | Харватыя | 14 | 4 |
| 2019/20 (1) | Д1 | Вараждзін | Харватыя | 11 | 1 |
| 2020 (1) | Д1 | Шахцёр | Беларусь | 18 | 9 |
| 2020/21 | Д1 | Лакаматыў | Расія | 26 | 2 |
| 2021/22 (1) | Д1 | Лакаматыў | Расія | 15 | 2 |
|

Крыніцы
-------

1. ↑  Vitali Lisakovich // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Vitaly Lisakovich // FBref.com<a href='https://wikidata.org/wiki/Track:Q56239490'></a>
3. ↑
4. ↑  На больничном. Братец Лисакович
5. ↑  Виталий Лисакович перешел в загребское "Динамо"
6. ↑  В понедельник Виталий Лисакович возвращается из аренды в загребском "Динамо"
7. ↑  "Шахтер" отправил Лисаковича в аренду в команду-аутсайдер чемпионата Хорватии
8. ↑  Виталий Лисакович вернулся в "Шахтер"
9. ↑  "Шахтер" вновь отправил Лисаковича в Хорватию
10. ↑  "Шахтер" отозвал Лисаковича из аренды в "Вараждине"
11. ↑  "Локомотив" объявил о подписании контракта с Лисаковичем
12. ↑  "Рубин" объявил о подписании контракта с Виталием Лисаковичем

|  |  |
| --- | --- |
| ⚙️   Тэматычныя сайты | by.tribuna.com · eu-football.info (ігрок) · FBref.com · FootballFacts.ru · National Football Teams.com · Soccerway · Sportbox.ru · teams.by · Transfermarkt (ігрок) · worldfootball.net (ігрок) · Прэсбол · УЕФА |